**Kontraktbilag 7 – Skabelon til anfordringsgaranti**

**Anfordringsgaranti**

På foranledning af (operatørens navn og adresse) indestår undertegnede garantistiller herved over for Trafikselskabet Movia – i det efterfølgende kaldet Movia – Gammel Køge Landevej 3, 2500 Valby som garant for betaling af indtil i alt kr. xxx.xxx,xx skriver kr. xxxxxxxxxxxxxxxxx som sikkerhed for opfyldelse af alle operatørens forpligtelser i henhold til den aftale, som er indgået mellem Movia og operatøren vedrørende operatørens udførelse af almindelig rutekørsel for Movia i henhold til udbud FR17 - udbudsenhed xx, xx.

Garantien påvirkes ikke af, at Movia giver operatøren henstand med hensyn til opfyldelse af dennes forpligtelser.

Krav omfattet af garantien bortfalder ikke, selv om Movia udbetaler dele af betalingen til operatøren.

Garantien henstår, indtil den frigives af Movia, hvilket vil ske senest 1 måned efter kontraktens udløb, angiv udløbsdato + 1 mdr. for den vundne udbudsenhed, medmindre der forinden er rejst krav mod garantien eller kontrakten forlænges.

Garantien skal på Movias anfordring frigives til Movia, uden at Movia har dokumenteret sin ret ved forlig, endelig domstolsafgørelse eller en voldgiftskendelse.

Udbetaling på garantien sker til Movia på anfordring senest 5 arbejdsdage, efter at skriftlig anfordring er modtaget.

Hvis det efterfølgende viser sig, at der er udbetalt for meget under garantien, f.eks. fordi garantikravet ikke har været så stort som først antaget, skal det for meget udbetalte garantibeløb tilbagebetales til garantistilleren.

Tvister, som måtte opstå i forbindelse med nærværende garanti, som ikke kan løses i mindelighed, kan af hver af parterne indbringes for domstolene med Movias hjemting som værneting i første instans.

Nærværende garanti er underlagt dansk ret.

Ved garantiens bortfald skal denne garanti returneres til garantistilleren.

Sted ………………………………… Dato ……………………………….

Som garantistiller:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_